Der er sprunget læk på 250 meter nye fjernvarmeledningsrør mellem Aars og Suldrup. Rørene var helt nye.

Aars Fjernvarmeværk ærgrer sig godt og grundigt. 250 meter af deres nye fjernvarmeledningsrør har sprunget læk mellem Aars og Suldrup. Det var et af de inderste rør, der var sprunget, så vand var løbet ud til de andre rør. Lækket blev opdaget af et alarmsystem, som varmeværket bruger med jævne mellemrum. Men nu vil Aars Fjernvarmeværk konstant overvåge rørene, så det ikke sker igen. Leder af Aard Fjernvarmeværk, Jan Clement, forventer, at skaderne vil løbe op i en halv til en hel million. Dette vil dog ikke betyde noget for kunderne, da varmeværket er forsikret. - Jamen, det er jo en begrænset skade på et begrænset område, som bare får lov til at udvikle sig i lang tid. Jamen dermed er det en lille skade, der bliver meget stor, fordi vi opdager den så sent som vi gør, siger Jan Clement til TV2/Nord.